Source: https://www.zakonypreludi.sk/zz/2012-279
Timestamp: 2020-05-31 04:56:28+00:00

Document:
279/2012 Z. z. Nariadenie vlády o spoločnej organizácii trhu s mliekom a mliečnymi výrobkami | Aktuálne znenie
279/2012 Z. z.
Nariadenie vlády č. 279/2012 Z. z.Nariadenie vlády Slovenskej republiky o podmienkach vykonávania niektorých opatrení spoločnej organizácie trhu s mliekom a mliečnymi výrobkami
Účinnosť od 03.10.2012 do31.03.2015
Zrušený 55/2015 Z. z.
Aktuálne znenie 03.10.2012 - 31.03.2015
o podmienkach vykonávania niektorých opatrení spoločnej organizácie trhu s mliekom a mliečnymi výrobkami
Žiadosť o uznanie organizácie výrobcov (ďalej len „organizácia“), žiadosť o uznanie združenia organizácií výrobcov (ďalej len „združenie“) a žiadosť o uznanie medziodvetvovej organizácie pri spoločnej organizácii trhu s mliekom a mliečnymi výrobkami podľa osobitného predpisu1) sa predkladá právnickej osobe podľa osobitného predpisu.2)
(1) Organizácia, združenie alebo medziodvetvová organizácia v žiadosti uvedie svoje obchodné meno alebo názov, sídlo, identifikačné číslo organizácie a identifikačné čísla svojich členov.
(2) Prílohou k žiadosti o uznanie organizácie a žiadosti o uznanie združenia sú
a) stanovy organizácie alebo združenia,3)
b) výpis z obchodného registra alebo živnostenského registra nie starší ako tri mesiace, ak ide o organizáciu; výpis z registra záujmových združení právnických osôb nie starší ako tri mesiace, ak ide o združenie,
c) zoznam členov organizácie alebo združenia,4) ak nie je uvedený podľa písmena b),
d) výpis z obchodného registra, živnostenského registra alebo iného obdobného registra nie starší ako tri mesiace alebo osvedčenie o zápise do evidencie samostatne hospodáriacich roľníkov preukazujúce, že členovia organizácie sú podnikateľmi, a doklad preukazujúci, že členovia združenia sú uznanými organizáciami,5)
e) doklad preukazujúci, že každý člen organizácie alebo združenia je držiteľom individuálneho referenčného množstva mlieka.
(3) Na nadnárodné organizácie a nadnárodné združenia so sídlom v Slovenskej republike sa odseky 1 a 2 použijú primerane.
(4) Prílohou k žiadosti o uznanie medziodvetvovej organizácie je
a) výpis z registra záujmových združení právnických osôb,6)
b) výpis z obchodného registra, živnostenského registra alebo registra záujmových združení právnických osôb nie starší ako tri mesiace preukazujúci, že členovia medziodvetvovej organizácie sú podnikateľmi alebo záujmovými združeniami právnických osôb,
c) zoznam členov medziodvetvovej organizácie; členovia musia mať podiel aspoň 33 % na hospodárskych činnostiach na trhu v Slovenskej republike, na ktoré je zameraná medziodvetvová organizácia.7)
(5) Organizácia, združenie alebo medziodvetvová organizácia oznamuje právnickej osobe podľa osobitného predpisu2) zmeny skutočností a dokladov predložených na účely uznania podľa odsekov 2 a 4 najneskôr do 30 dní odo dňa zmeny.
Toto nariadenie vlády nadobúda účinnosť 3. októbra 2012.
Príloha k nariadeniu vlády č. 279/2012 Z. z.
– nariadenia Rady (ES) č. 1047/2009 z 19. októbra 2009 (Ú. v. E L 290, 6. 11. 2009),
– nariadenia Európskeho parlamentu a Rady (EÚ) č. 261/2012 zo 14. marca 2012 (Ú. v. EÚ L 94, 30. 3. 2012).
2. Vykonávacie nariadenie Komisie (EÚ) č. 511/2012 z 15. júna 2012 o oznámeniach týkajúcich sa organizácií výrobcov, medziodvetvových organizácií, zmluvných rokovaní a zmluvných vzťahov podľa nariadenia Rady (ES) č. 1234/2007 v sektore mlieka a mliečnych výrobkov (Ú. v. EÚ L 156, 16. 6. 2012).
1) Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11. 2007) v platnom znení.
2) § 7 ods. 1 písm. t) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka.
3) Čl. 126a ods. 1 písm. d) nariadenia (ES) 1234/2007 v platnom znení.
4) § 10 ods. 3 a 4 zákona č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov.
Čl. 126a ods. 1 písm. b) nariadenia (ES) 1234/2007 v platnom znení.
5) Čl. 126a ods. 2 nariadenia (ES) 1234/2007 v platnom znení.
6) § 20i ods. 2 Občianskeho zákonníka.
Čl. 126b ods. 1 písm. a) nariadenia (ES) 1234/2007 v platnom znení.
7) Čl. 123 ods. 4 písm. a) a čl. 126b ods. 1 písm. c) nariadenia (ES) 1234/2007 v platnom znení.

References: § 7
 Čl. 126
 § 10

Čl. 126
 Čl. 126
 § 20

Čl. 126
 Čl. 123
 čl. 126